|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

15.09.2025 г.

**По случай своя 30-годишен юбилей А1 раздава 333 предметни награди в „Колелото на съдбата“, сред които 3 автомобила**

* *Завъртете „Колелото на съдбата“ и грабнете неограничени минути, мегабайти и скорост, роуминг пакет или международни минути и участвайте в томболите за 333 предметни награди.*
* *Сред тях са смартчасовници Huawei Watch FIT 4 Pro и смартфони Samsung Galaxy S25 Edge, а трима късметлии ще си тръгнат с BMW 318i.*
* *Кампанията стартира на 15 септември и продължава до 23 ноември.*

А1 празнува 30 години – път, който започва като първия GSM оператор в България и преминава през редица технологични революции, превръщайки страната ни в европейски лидер по бърз мобилен интернет. От първия SMS и 3G, който направи възможен джобния интернет, през 4G и 5G ULTRA – всяка стъпка бележи нов етап на свързаност. През 2013 г. компанията отново е пионер с приложението за управление на услуги през смартустройство – днешното Моят А1, което вече е част от ежедневието на милиони потребители.

Именно в Моят А1 компанията кани своите клиенти да отпразнуват юбилея със специалното издание на [„Колелото на съдбата“](https://www.a1.bg/a1club/games/?id=1) в А1 клуб с 333 предметни награди и нови моментни бонуси. От 15 септември до 23 ноември всеки регистриран потребител на приложението и на уеб портала a1.bg може да завърти Колелото и да спечели – неограничени минути за национални разговори и неограничени мегабайти и скорост, валидни 24 часа от активацията, или роуминг пакет и 500 международни минути към ЕС, които могат да бъдат използвани в рамките на 30 дни. Колелото има три сектора, които дават възможност за участие в тегленето на предметни награди – 300 смартчасовника Huawei Watch FIT 4 Pro и 30 смартфона Samsung Galaxy S25 Edge. А в края на кампанията трима късметлии ще си тръгнат и с големите награди – автомобили BMW 318i.

Трийсет години след първия GSM разговор А1 продължава да бъде синоним на иновации, свързаност и нови възможности – включително и в дигиталното дарителство. С новата услуга Дарение в Моят А1 клиентите могат да подкрепят значими каузи чрез услуги Select – такива, които променят средата около нас и придават смисъл отвъд празника.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*